03/09/2021 | Administración LocalMunicipal
Pontedeume
Aprobación definitiva da Modificación da Ordenanza fiscal N.º 7 reguladora da taxa por ocupación de terreos de uso público por mesas, cadeiras e elementos auxiliares con finalidade lucrativa do Concello de Pontedeume

ANUNCIO. Aprobación definitiva da “ Modificación da Ordenanza fiscal N.º 7 reguladora da taxa por ocupación de terreos de uso público por mesas, cadeiras e elementos auxiliares con finalidade lucrativa do Concello de Pontedeume”, que introduce a disposición transitoria de suspensión temporal da súa vixencia. O Pleno do Concello de Pontedeume, en sesión ordinaria celebrada o día 24 de xuño de 2021, aprobou inicialmente a “Modificación da Ordenanza fiscal N.º 7 reguladora da taxa por ocupación de terreos de uso público por mesas, cadeiras e elementos auxiliares con finalidade lucrativa do Concello de Pontedeume”, mediante a introducción da disposición transitoria seguinte: “Se suspenderá temporalmente a vixencia de aplicación da Ordenanza fiscal nº 7, reguladora da taxa por ocupación de terreos de uso público por mesas, cadeiras e elementos auxiliares con finalidade lucrativa, reguladora da taxa por ocupación de terreos de uso público por mesas, cadeiras e elementos auxiliares con finalidade lucrativa a partires do día 1de xaneiro de 2021 ata o 31 de decembro de 2021” Someteuse o expediente a exposición públíca por prazo de trinta días hábiles, por medio de anuncio no Boletín Oficial da Provincia n.º 127 de 8 de xullo de 2021, no taboleiro de anuncios e na sede electrónica do concello. Transcorrido o prazo de exposición ao público, sen que se presentase reclamación e/ou suxestión algunha, e consonte ao establecido no artigo 49 apartado c) da Lei 7/1985, do 2 de abril, reguladora das Bases do Réxime Local, o dito acordo queda elevado automaticamente a definitivo, procedéndose á publicación do texto íntegro da “ Modificación da Ordenanza fiscal N.º 7 reguladora da taxa por ocupación de terreos de uso público por mesas, cadeiras e elementos auxiliares con finalidade lucrativa o Concello de Pontedeume.”, para xeral coñecemento, en cumprimento do establecido no artigo 70.2 da Lei 7/1985, do 2 de abril, tendo en conta o artigo 65.2 do mesmo texto legal: “ORDENANZA FISCAL NÚMERO 7, REGULADORA DA TAXA POR OCUPACIÓN DE TERREOS DE USO PÚBLICO, POR MESAS, CADEIRAS E ELEMENTOS AUXILIARES CON FINALIDADE LUCRATIVA. Artigo 1.º.- Fundamento e natureza. No uso das facultades concedidas polos artigos 133.2 e 142 da Constitución e polo artigo 106 da Lei 7/85, de 2 de abril, reguladora das Bases do Réxime Local, e de conformidade co disposto nos artigos 15 a 19 da Lei 39/88, de 28 de decembro, reguladora das Facendas Locais, este Concello establece a taxa por ocupación de terreos de uso público por mesas, cadeiras e elementos auxiliares con finalidade lucrativa, que se rexerá pola presente ordenanza fiscal, na que as súas normas atenden ó prevenido no artigo 58 da citada Lei 39/88. Artigo 2.º.- Feito impoñible. Constitúe o feito impoñible desta taxa as utilizacións privativas ou aproveitamentos especiais do dominio público local derivados da ocupación de terreos de uso público por mesas, cadeiras e elementos auxiliares con finalidade lucrativa. Artigo 3.º.- Suxeito pasivo.1,-Están obrigados ó pago da taxa en concepto de suxeitos pasivos contribuíntes as persoas físicas ou xurídicas e as entidades, a que se refire o artigo 33 da Lei Xeral Tributaria, seguintes: As persoas ou entidades a favor das cales se outorguen as licencias ou quen se beneficie dos aproveitamentos, se se procedeu sen a oportuna autorización. Artigo 4.º.- Responsables.1.-Responderán solidariamente das obrigas tributarias do suxeito pasivo as persoas físicas ou xurídicas a que se refiren os artigos 38.1 e 39 da Lei Xeral Tributaría.2.-Serán responsables subsidiarios os administradores das sociedades e os síndicos, interventores ou liquidadores de crebas, concursos, sociedades e entidades en xeral, nos supostos e co alcance que sinala o artigo 40 da Lei Xeral Tributaria. Artigo 5.º.- Cota tributaria.1.-A cota tributaria da taxa regulada nesta ordenanza consistirá na cantidade resultante de aplica-las tarifas sinaladas na liña seguinte.2.-As tarifas da taxa serán as seguintes: Categoría de rúas. Valor mercado/mes. Primeira: praza e rúa Real Mesas e cadeiras: 4.200 ptas./ud. Barrís: 1.000 ptas./ud. Outros elem. aux.: 1.680 ptas./m 2. Segunda: resto do caso histórico e Avda. da Coruña, Avda. Saavedra Meneses, praza do Conde e Avda. Lombardeiro Mesas e cadeiras: 3.725 ptas./ud. Barrís: 850 ptas./ud. Outros elme. aux.: 1.490 ptas./m 2 Terceira: resto do municipio Mesas e cadeiras: 1.590 ptas./ud. Barrís: 500 ptas./ud. Outros elme. aux.: 636 ptas./m 2 Categoría de rúas Valor mercado/día Primeira: praza e rúa Real Mesas e cadeiras: 140 ptas./ud. Barrís: 33 ptas./ud. Outros elem. aux.: 56 ptas./m 2. Segunda: resto do caso histórico e Avda. da Coruña, Avda. Saavedra Meneses, praza do Conde e Avda. Lombardeiro Mesas e cadeiras: 125 ptas./ud. Barrís: 28 ptas./ud. Outros elem. aux.: 50 ptas./m 2 Terceira: resto do municipio. Mesas e cadeiras: 53 ptas./ud. Barrís: 17 ptas./ud. Outros elem. aux.: 25 ptas./m 23.-Normas de aplicación das tarifas: a) As cantidades esixibles de acordo coas tarifas liquidaranse por cada aproveitamento solicitado ou realizado e serán irreductibles polo período de tempo autorizado, con excepción dos casos de declaracións de altas e baixas, as cales se prorratearán por meses ou por días naturais, segundo esteamos ante concesións de aproveitamentos por tempo superior ou inferior ó mes. b) As persoas interesadas na concesión de aproveitamentos regulados nesta ordenanza, deberán de solicitar previamente a correspondente licencia e realiza-lo depósito previo a que se refire o artigo 26.1 a) da LRFL, segundo a súa nova redacción dada pola Lei 25/1998, do 13 de xullo, e formular declaración na que conste a superficie do aproveitamento, acompañando un plano detallado da superficie que se pretende ocupar e da súa situación dentro do municipio. c) Os servicios técnicos deste Concello comprobarán e investigarán as declaracións formuladas polos interesados, concedéndose as autorizacións de non encontrar diferencias coas peticións de licencias. Se se desen diferencias notificaranse as mesmas ós interesados e xiraranse, no seu caso, as liquidacións complementarias que procedan, concedéndose as autorizacións unha vez emendadas as diferencias polos interesados e, no seu caso, realizados os ingresos complementarios que procedan. d) En caso de denegarse as autorizacións, os interesados poderán solicitar a este Concello a devolución do importe ingresado. e) Non se autorizará ningún dos aproveitamentos regulados nesta ordenanza ata que se aboe o depósito previo a que se refire o artigo 7.1. a) seguinte e se teña obtida a correspondente licencia por parte dos interesados. O incumprimento deste mandato poderá dar lugar á non concesión da licencia ós interesados, sen prexuízo do pagamento da taxa e das sancións e recargas que procedan. f) Unha vez autorizado o aproveitamento, entenderase prorrogado mentres a Alcaldía non acorde a súa caducidade ou se presente baixa xustificada polo interesado e polos seus lexítimos representantes en caso de falecemento. g) A presentación da baixa producirá efectos a partir do día primeiro do mes seguinte ou do día natural seguinte, segundo se trate de autorizacións por tempo superior ou inferior ó mes, ó da súa presentación. A non presentación da baixa determinará a obriga de continuar aboando a taxa. Artigo 6.º.- Exencións e bonificacións. Non se concederá exención ou bonificación ningunha no pago da taxa. Artigo 7.º.- Obriga de contribuír.1.-Devéngase a taxa e nace a obriga de contribuír, que orixina o dereito de cobro: a) Tratándose de concesións de novos aproveitamentos de vía pública, cando se inicie o uso privativo ou o aproveitamento especial, anque poderá esixirse o depósito previo do seu importe total ou parcial, tal e como sinala o artigo 26.1 a) da LRFL, na súa nova redacción dada pola Lei 25/1998, do 13 de xullo. b) Tratándose de concesións de aproveitamentos xa autorizados e prorrogados, o día 1 de xaneiro de cada ano e o período impositivo comprenderá o ano natural, salvo nos supostos de inicio ou cesamento na utilización privativa ou aproveitamento especial, caso no que o período impositivo se axustará a esa circunstancia co conseguinte prorrateo na cota por meses ou por días naturais, segundo esteamos ante concesións de aproveitamentos por tempo superior ou inferior ó mes. Artigo 8.º.- Declaración de ingreso.1.-As utilizacións privativas e aproveitamentos especiais derivados da ocupación de terreos de uso público por mesas, cadeiras e elementos auxiliares con finalidade lucrativa suxeitas a esta taxa levaranse ó cabo a instancia de parte.2.-O pagamento desta taxa realizarase: a) Tratándose de concesións de novo aproveitamento ou aproveitamento con duración limitada, as cotas serán obxecto de liquidación por ingreso directo, unha vez concedidas as correspondentes licencias, na Tesourería Municipal ou onde establecese o Concello, pero sempre antes de retira-la correspondente licencia. Este ingreso terá carácter de depósito previo, de conformidade co disposto no artigo 26.1 a) da Lei 39/1988, de 28 de decembro, quedando elevado a definitivo ó concederse a licencia correspondente. b) Tratándose de concesión de aproveitamentos xa autorizados e prorrogados sen duración limitada, unha vez incluídas nos padróns ou matrículas desta taxa, as cotas serán obxecto de liquidación de ingreso por recibo, nas oficinas da Recadación municipal ou entidades Colaboradoras sinaladas para o efecto e durante o prazo establecido polo Concello no seu calendario fiscal. Artigo 9.º.- Infraccións e sancións. En todo o relativo á cualificación de infraccións tributarias, así como das sanción que ás mesmas correspondan en cadacaso, estarase ó disposto nos artigos 77 e seguintes da Lei xeral tributaria. Disposición Transitoria. Se suspenderá temporalmente a vixencia de aplicación da Ordenanza fiscal nº 7, reguladora da taxa por ocupación de terreos de uso público por mesas, cadeiras e elementos auxiliares con finalidade lucrativa, reguladora da taxa por ocupación de terreos de uso público por mesas, cadeiras e elementos auxiliares con finalidade lucrativa a partires do día 1de xaneiro de 2021 ata o 31 de decembro de 2021. Disposición final. A presente ordenanza fiscal aprobada polo Pleno do Concello en sesión ordinaria do 28 de outubro de 1999, entrará en vigor e comezará a se aplicar unha vez publicada no Boletín Oficial da Provincia, permanecendo en vigor ata a súa modificación ou derrogación expresa. Se suspenderá temporalmente a vixencia de aplicación da ordenanza fiscal nº 7, reguladora da taxa por ocupación de terreos de uso público por mesas, cadeiras e elementos auxiliares con finalidade lucrativa a partires do día 1 de xaneiro de 2020 ata o 31 de decembro de 2020 Disposición derrogatoria. A presente ordenanza derroga a ordenanza n.º 7, reguladora do prezo público por ocupación de terreos de uso público por mesas, cadeiras e elementos auxiliares con finalidade lucrativa.” Documento asinado dixitalmente, por D. Bernardo Fernández Piñeiro, Alcalde-Presidente, en Pontedeume a 30 de agosto de 2021.